Alkathoos (syn Porthaóna)

Alkathoos (Alkathoos) je v gréckej mytológii syn Portaóna a jeho manželky Euryty.Apollodoros, Bibliotheca, 1,7,10.

Alkathoos bol synom kalydónskeho kráľa PorthaónaHyginus, Fabulae 175. a bratom Oinea, Agria, Mela, Leukópea a Steropy, ktorá s riečnym bohom Achelóom, splodila Sirény. Keď na trón po Porthaónovi zasadol jeho syn Oineus, po krátkom kraľovaní ho Agrios so svojimi synmi zvrhol a zasadol na trón.Apollodoros, Bibliotheca, 1,8,6.  Oinea však po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil. 

Oineus sa potom stal otcom syna Tydea, ktorý podľa jednej verzie svojho strýca Alkathoa a synovca v hádke zabil a musel preto z Kalydónu ujsť.Apollodoros, Bibliotheca, 1,8,5. Útočište si našiel v Argu a neskôr bol hrdinom neslávnej výpravy „siedmich proti Tébam“.Diodoros, Bibliotheca historia, 4,65,2. Podľa inej verzie, Alkathoos zomrel potom, ako sa uchádzal o ruku Hippodamie,Pausanias, Periégésis tés Hellados, 6,20,17. dcéry kráľa Oinomaa v élidskej Pise. Jej otec totiž vyhlásil, že jej ruku dostane ten muž, ktorý ho porazí v konských pretekoch a k tomu dodal, že porazenému zotne hlavu.  

 Referencie a bibliografia 

Kategória:Postavy gréckej mytológie